
Kasutusloa väljastamine 
(Kreenholmi tn 25 elektri maakaabelliinile (EHR kood 220688032))
1. ASJAOLUD JA MENETLUSE KÄIK

09.06.2014.a VKG Elektrivõrgud OÜ läbivaatamiseks laekus ehitise kasutusloa väljastamise taotlus (linnavalitsuse dokumentideregistri nr. 1-16/5739) koos ehitamise tehnilise dokumentidega, s.h. elektripaigaldise nõuetekohase tunnistus, teostusmõõdistus, riigilõivu maksekorraldus. Esitatud dokumentatsiooni läbivaatamisel olid avastatud puudused (puuduvad asfalteerimise ehitustöödepäevik, kaetud tööde akt, asfalditöövõtu vahetuse aruanne). 
04.07.2014.a. on tehtud EhS §33 lg 4 kohaselt ehitise ülevaatus. Ehitise ülevaatuseks on kaasatud pädevad isikud ning koostatud ehitise ülevaatuse akt. Ülevaatuse käigus puudused ei ole avastatud.
Narva Linnavalitsus 11.07.2014.a sai e-maili kaudu VKG Elektrivõrgud OÜ-lt puuduvad tehnilised dokumendid.
Teostusjoonis on esitatud Arhitektuuri- ja Linnaplaneerimise Ameti geodeesia ja kaartide vanemspetsialistile paberkandjal ja digitaalsel kujul.
Seega, elektri maabaabelliinile kasutusloa andmiseks takistusi ei ole.
2. ÕIGUSLIKUD ALUSED
2.1. 
Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. 
Narva linna ehitusmääruse §27  lõike 3 kohaselt ehitise kasutusloa väljastamise või   väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada Kreenholmi tn 25 elektri maakaabelliinile kasutusluba. 
4.  RAKENDUSSÄTTED

4.1.
Korraldus jõustub teatavakstegemisest.

4.2. 
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

